ধুবুৰীত শুকুৰবাৰে অগপ আৰু মিত্ৰজোঁটৰ প্ৰাৰ্থী জাৱেদ ইছলামৰ হৈ নিৰ্বাচনী প্ৰচাৰ চলাই ৰাজ্যিক বিজেপিৰ সভাপতি ৰঞ্জিত দাস আৰু অগপৰ সভাপতি অতুল বৰাই।
নিৰ্বাচনী সভাত অংশ গ্ৰহণ কৰি ৰঞ্জিত দাসে সমষ্টিটোৰ এ আই য়ু ডি এফৰ প্ৰাৰ্থী বদৰুদ্দিনৰ অনুকৰণত উপস্থিত ৰাইজৰ মাজত বটলত অনা পানী জৰা-ফুকা কৰি আজমলক সমালোচনা কৰে। দাসে ভাষণত ধুবুৰীত আজমলে পানী জৰা-ফুকা কৰি ইমান দিনে ৰাইজক ঠগাই অহা বুলি মন্তব্য কৰি এইবাৰ নিৰ্বচনত এ আই য়ু ডি এফক ধুবুৰীৰ পৰা জনসাধাৰণে বিদায় দিব বুলি কয়।
আনহাতে, অগপৰ প্ৰাৰ্থী জাৱেদ ইছলামে সংবাদ মাধ্যমৰ আগত ধুবুৰীত আজমলৰ দুৰ্গত খহিবলৈ আৰম্ভ কৰিছে বুলি কয়। বদৰুদ্দিন আজমলে শংকিত হৈ যিকোনো প্ৰকাৰে কংগ্ৰেছৰ লগত মিত্ৰতা কৰিবলৈ বিছাৰিছে বুলি ইছলামে মন্তব্য কৰে।
অসম চৰকাৰৰ প্ৰাক্তন মন্ত্ৰী জেহেৰুল ইছলামৰ পুত্ৰ তথা মানকাছাৰ সমষ্টিৰ প্ৰাক্তন বিধায়ক ইছলামে ৩ এপ্ৰিলত মনোনয়ন পত্ৰ দাখিল কৰিব।ধুবুৰীত ২৩ এপ্ৰিলত নিৰ্বাচন অনুষ্ঠিত হ'ব।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
